
PËR DISA NDRYSHIME DHE SHTESA NË VENDIMIN NR.370, DATË 14.6.2006 TË KËSHILLIT TË MINisTRAVE “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE TË ADMINISTRATËS SË PREFEKTIT”, 
TË NDRYSHUAR

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI:

Në vendimin nr.370, datë 14.6.2006 të Këshillit të Ministrave, të ndryshuar, të bëhen ndryshimet dhe shtesat e mëposhtme:
1. Pika 1 ndryshohet, si më poshtë vijon:
“1. Nivelet e pagave për funksionet e mëposhtme të jenë:
a) Prefekti i qarkut të Tiranës                                                              114 000 lekë;
b) Prefektët e qarqeve të tjera                                                             106 000 lekë;
c) Nënprefekt i nënprefekturave, Kavajë, 
Lushnjë dhe Sarandë                                                                         90 500 lekë;
ç) Nënprefektët e nënprefekturave Krujë,
Pogradec, Librazhd, Tepelenë, Përmet,
Mat, Pukë, Tropojë dhe Skrapar                                                         84 000 lekë;
d) Nënprefektët e nënprefekturave
Malësi e Madhe, Bulqizë, Peqin, Gramsh,
Devoll, Mallakastër, Has, Kuçovë,
Mirditë, Delvinë, Kurbin dhe Kolonjë                                                78 500 lekë;
dh) Këshilltar i Prefektit të Tiranës                                                     61 000 lekë;
e) Zëdhënës i Prefektit të Tiranës                                                      51 000 lekë.”.
2. Lidhja nr.1, që përmendet në pikën 2 të vendimit, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.
3. Në pikën 3 vlera “10 050 lekë” zëvendësohet me “11 000 lekë”.
4. Pika 5 ndryshohet, si më poshtë vijon:
“5. Shtesa për kualifikim, (kolona 3), e lidhjes nr.1, përcaktohet, si më poshtë vijon:
Nëpunësit në prefektura dhe nënprefektura përfitojnë shtesën, për kualifikim, gradë apo titull shkencor, të përcaktuar në lidhjen nr.2, që i bashkëlidhet këtij vendimi dhe është pjesë përbërëse e tij. Kriteret e përfitimit të shtesës janë:
a) Shtesa jepet kur kualifikimi, grada apo titulli shkencor është në përputhje më përshkrimin e punës së nëpunësit, pas miratimit, rast pas rasti, nga Departamenti i Administratës Publike.
b) Kur nëpunësi ka kualifikim, gradë apo titull më të lartë, se ai i përcaktuar për pozicionin e tij të punës, sipas lidhjes nr.2, që i bashkëlidhet vendimit, përfiton vetëm shtesën e përcaktuar për këtë pozicion.
c) Kur nëpunësi ka kualifikim, gradë apo titull më të ulët, se ai i përcaktuar për pozicionin e tij të punës, sipas lidhjes nr.2, që i bashkëlidhet vendimit, e përfiton shtesën në përputhje me kualifikimin, gradën apo titullin shkencor.
Në çdo rast si më sipër, pavarësisht nga kualifikimi, grada apo titulli shkencor, që ka nëpunësi, ai përfiton shtesë vetëm për gradën apo titullin shkencor më të lartë.
Për aplikimin e shtesës për kualifikim, zbatohen rregullat e udhëzimit nr.1, datë 18.4.2008 të Ministrisë së Arsimit dhe Shkencës, Ministrisë së Financave dhe Departamentit të Administratës Publike.”.
5. Pas pikës 5 shtohet pika 5/1, me këtë përmbajtje:
“5/1. Shtesën për kualifikim, gradë apo titull shkencor, sipas lidhjes nr.2, që i bashkëlidhet këtij vendimi, e përfitojnë edhe “Prefekti”, “Nënprefekti”, “Këshilltari i Prefektit të Tiranës” dhe “Zëdhënësi e Prefektit të Tiranës”. Kriteret e përfitimit të shtesës, të përcaktuara sipas pikës 5 të këtij vendimi, zbatohen edhe për këta funksionarë.”.
6. Pas pikës 6 shtohet pika 6/1, me këtë përmbajtje:
“6/1. “Specialisët”, “Përgjegjësit e zyrës” apo “Përgjegjësit e sektorit”, në prefektura dhe nënprefektura që janë në pozicione, që lidhen me procesin e informatizimit të veprimtarisë së administratës publike dhe që kërkojnë, në mënyrë të detyrueshme, punonjës me arsim të lartë, në degët “Inxhinieri elektronike” apo “Informatikë”, përfitojnë një shtesë për kushte pune, prej 10 000 lekësh mbi pagën mujore të kategorisë përkatëse. Zbatimi i kësaj shtese bëhet pas miratimit paraprak të Departamentit të Administratës Publike dhe Ministrisë së Financave, sipas përshkrimit të pozicioneve të punës.”.
7. Efektet financiare, që rrjedhin nga zbatimi i këtij vendimi, të përballohen nga fondet e miratuara për politikën e pagave, për vitin 2008.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2008.

KRYEMINISTRI
Sali Berisha

LIDHJA NR.1


	
	PAGA MUJORE

	EMËRTIMI
	KATEGORITË
	PAGA INDIVIDUALE
(PAGA BAZË)
	SHTESA PËR POZICION

	
	
	1
	2
	3
	4

	
	
	Paga e grupit
(PG), lekë
	Shtesa vjetore
për vjetërsi
(SHV), në përqindje
	Shtesa për kualifikim
(SHK), lekë
	Shtesa për pozicion
(SHP), lekë

	Sekretar i përgjithshëm në prefekturë
	III-a
	11 000
	2%
	
	68 500

	Sekretar i përgjithshëm në nënprefekturat
Kavajë, Lushnjë dhe Sarandë
	III-a/1
	11 000
	2%
	
	58 300

	Përgjegjës sektori në prefekturë
	III-b
	11 000
	2%
	
	51 500

	
	IV-a
	11 000
	2%
	
	39 000

	Përgjegjës zyre në 
prefekturë,
Përgjegjës zyre në
nënprefekturë
	IV-a
	11 000
	2%
	
	39 000

	Përgjegjës sektori në 
nënprefekturë,
Inspektor auditi në prefekturë
	IV-a
	11 000
	2%
	
	39 000

	Specialist në 
prefekturë
	IV-b
	11 000
	2%
	
	29 000

	
	IV-c
	11 000
	2%
	
	21 500

	Specialist në
nënprefekturë
	IV-c
	11 000
	2%
	
	21 500

	Sekretar
	IV-c
	11 000
	2%
	
	21 500



  
LIDHJA NR.2

	POZICIONI
	KUALIFIKIMI/GRADA/TITULLI
SHKENCOR
	SHTESA
(LEKË/MUAJ)

	Prefekt
	Profesor
	30 000

	
	Profesor i asociuar
	25 000

	Nënprefekt,
Sekretar i përgjithshëm
	Doktor i shkencave
	20 000

	
	Doktor i shkencave
	25 000

	Përgjegjës sektori në prefekturë dhe nënprefekturë,
Përgjegjës zyre në prefekturë dhe nënprefekturë,
Inspektor,
Specialist në prefekturë dhe nënprefekturë
	Studime të thelluara pasuniversitare/Master i nivelit të dytë,
Studime specializuese afatgjata
	10 000

	
	Studime të thelluara pasuniversitare/master i nivelit të dytë
	20 000



Shënim. Vlerat 20 000 lekë, për diplomat “Master i nivelit të dytë/studime të thelluara pasuniversitare”, dhe 25 000 lekë, për gradën shkencore “Doktor i Shkencave”, zbatohen për nëpunësit dhe funksionarët, që i kanë përfituar diplomat përkatëse në universitetet apo shkollat e arsimit të lartë në vendet e përcaktuara në listën, që i bashkëlidhet udhëzimit të përbashkët të Ministrisë së Arsimit dhe Shkencës, Ministrisë së Financave dhe Departamentit të Administratës Publike.
